Şineyd O'Konnor

Şineyd O'Konnor (), (digər adı - Shuhada' Sadaqat); ) — İrlandiya müğənnisi.

 Həyatı 
Şineyd O'Konnor 8 dekabr 1966-cı ildə İrlandiyada doğulub. Ailədə beş uşaqdan üçüncüsü idi. 18 yaşındaykən anasını avtomobil qəzası nəticəsində itirir. Şineyd dörd dəfə evlənib və boşanıb. Onun dörd övladı var idi. 2017-ci ildə O'Konnor qanuni adını Maqda Davittə dəyişdirərək, müsahibəsində bunu "patriarxal qul adlardan azad olmaq" üçün etmişdir. İslamı qəbul edərkən, 2018-ci ilin oktyabrında o, Şühəda adını qəbul edir və bir müddət sonra soyadını Davittdən Sədaqətə dəyişir. 2022-ci ildə, müğənninin 17 yaşlı oğlu Şeyn intihar edir. 26 iyul 2023-cü ildə O'Konnor Cənubi Londondakı mənzilində reaksiyasız vəziyyətdə tapılır və daha sonra onun öldüyü təsdiqlənir.  

 Karyerası 
Karyerası boyunca O'Konnor on studiya albomu buraxıb. Amma əsl məşhurluğu ona 1990-cı ildə çıxan "I Do Not Want What I Haven't Got" adlı albomda yer alan və Prins tərəfindən yazılan "Nothing Compares 2 U" mahnısı gətirir. 1990-cı ilin dekabrında mahnı ilin "Nömrə 1" hiti olaraq Billbord Musiqi Mükafatı alır. 

 Albomlar 
The Lion and the Cobra (1987)
I Do Not Want What I Haven't Got (1990)
Am I Not Your Girl? (1992)
Universal Mother (1994)
Faith and Courage (2000)
Sean-Nós Nua (2002)
Throw Down Your Arms (2005)
Theology (2007)
How About I Be Me (and You Be You)? (2012)
I'm Not Bossy, I'm the Boss (2014)

 İstinadlar 

Kateqoriya:İrlandiya musiqisi
Kateqoriya:Qremmi mükafatı laureatları
Kateqoriya:Alternativ rok müğənniləri
Kateqoriya:Brit mükafatı laureatları
Kateqoriya:Qadın gitaraçılar